от Директива (ЕС) 2016/797, обхващащи разширения район на използване, към първоначалното цялостно придружаващо досие за решението, издадено в съответствие с член 46;
 в)в случая на возила или типове возила, разрешени в съответствие с Директива 2008/57/ЕО
 6
 или преди нея, информацията, която се добавя от заявителя към първоначалното досие за аспектите по буква а), трябва да включва също приложимите национални правила.
 Член 31
 Подаване на заявлението за искане на разрешение чрез системата за обслужване на едно гише
 1.Заявлението за искане на разрешение за тип возило и/или на разрешение за пускане на возило на пазара трябва да бъде официално подадено от заявителя чрез входната точка на системата за обслужване на едно гише по член 12 от Регламент (ЕС) 2016/796 и трябва да съдържа информацията, посочена в приложение I.
 2.При подаването на заявление за искане на разрешение за тип возило и/или на разрешение за пускане на возило на пазара заявителят трябва да избере разрешаващия орган в съответствие с член 21, параграф 5 и член 21, параграф 8 от Директива (ЕС) 2016/797.
 3.Направеният от заявителя избор на разрешаващ орган е обвързващ до приемането от разрешаващия орган на решение за издаване на разрешение за типа возило и/или на разрешение за пускане на возилото на пазара или съответно за отказ на разрешение, или до приключване от страна на заявителя на процедурата по заявлението.
 4.Изготвеното от заявителя досие се препраща чрез системата за обслужване на едно гише до съответните национални органи по безопасността за района на използване.
 Глава 6
 Разглеждане на заявлението
 Член 32
 Проверка за пълнота на заявлението
 1.Разрешаващият орган трябва да провери пълнотата на представената от заявителя информация и документация в заявлението в съответствие с член 30.
 2.Съответните национални органи по безопасността за района на използване трябва:
 а)да проверят дали районът на използване е правилно специфициран за съответните им части от него;
 б)да повдигнат евентуални проблеми относно пълнотата на информацията и документацията, предоставена за оценяването във връзка с приложимите национални правила, както е определено в приложение III.
 3.Проверката на пълнотата по параграфи 1 и 2 представлява проверка от страна на разрешаващия орган и съответните национални органи по безопасността за района на използване дали:
 а)цялата необходима информация и всички документи по член 30 са предоставени от заявителя в заявлението за искане на разрешение за тип возило и/или на разрешение за пускане на возило на пазара;
 б)представената документация и информация се считат за релевантни, така че да дадат възможност на разрешаващия орган и на съответните национални органи по сигурността за района на използване да извършат своите оценявания в съответствие с членове 38 — 40.
 Член 33
 Потвърждение на получаването на заявлението
 1.Системата за обслужване на едно гише генерира автоматично потвърждение до заявителя за получаването на заявлението.
 2.Оценяването на заявлението започва на датата на получаване на заявлението.
 Член 34
 Срокове за оценяване на заявлението
 1.Разрешаващият орган и съответните национални органи по сигурността за района на използване трябва да оценят, всеки за своята част, пълнотата на заявлението, както е посочено в член 32, в рамките на един месец след датата на получаване на заявлението. Разрешаващият орган уведомява заявителя за